# Projekts

## LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot. Nr. .§)

**Par finansējuma piešķiršanu Gulbenes novada pašvaldībai Strūves ģeodēziskā loka punkta “Ramkau” atjaunošanai un pilnveidošanai**

1. Pamatojoties uz Ģeotelpiskās informācijas likuma 4. panta pirmās daļas 3. punktu, lai saglabātu kultūrvēsturisko mantojumu par Strūves ģeodēziskā loka punktu, piešķirt Gulbenes novada pašvaldībai finansējumu 4 380 *euro* apmērā no Aizsardzības ministrijai valsts budžeta programmā 28.00.00 “Ģeodēzija un kartogrāfija” 2021. gadā paredzētajiem līdzekļiem Strūves ģeodēziskā loka punkta “Ramkau” atjaunošanai un pilnveidošanai (nekustamā īpašuma kadastra Nr. 50840100025).

2. Latvijas Ģeotelpiskās informācijas aģentūrai noslēgt sadarbības līgumu ar Gulbenes novada pašvaldību par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Gulbenes novada pašvaldība.

Ministru prezidents Arturs Krišjānis Kariņš

Ministru prezidenta biedrs,

aizsardzības ministrs Artis Pabriks